နှုတ်တစ်ရာ စာတစ်လုံး

နှုတ်တစ်ရာ စာတစ်လုံး သည် မြန်မာဆိုရိုးစကား ဖြစ်သည်။ အဓိပ္ပာယ် “နှုတ်တစ်ရာ စာတစ်လုံး” ဆိုသည်မှာ နှုတ်ဖြင့် အကြိမ်တစ်ရာ ပြောဆိုသည်ထက် စာဖြင့် တစ်ကြိမ် ရေးသားထားခြင်းက ပို၍ ထိရောက်မှုရှိပြီး ခိုင်လုံမှုလည်း ရှိသည်ဟု ဆိုလိုသည်။ စကားသည် လေထဲတွင် ပျောက်ကွယ်သွားနိုင်သော်လည်း စာဖြင့် ရေးသားထားပါက အထောက်အထားအဖြစ် တည်ရှိနေနိုင်သောကြောင့်ဖြစ်သည်။ ဤဆိုရိုးစကားသည် စာရေးသားခြင်း၏ အရေးပါမှုကို ဖော်ပြသည်။ အထူးသဖြင့် စာချုပ်စာတမ်းများ၊ အရေးကြီးသော မှတ်တမ်းများ ပြုလုပ်ရာတွင် စာဖြင့် ရေးသားမှတ်တမ်းတင်ထားခြင်းသည် အနာဂတ်တွင် ပြဿနာများ မဖြစ်ပေါ်စေရန် ကာကွယ်ပေးနိုင်သည်။ ကိုးကားချက်များ “နှုတ်တစ်ရာ စာတ်စလုံးတဲ့၊ စာချုပ်နှင့် အခိုင်အမာချုပ်ထားတာ။” [၁၃၁၆] ေဩာ်မိန်းမ။ ၂၃၀။ “မြန်မာစကားတွင် နှုတ်တစ်ရာ စာတစ်လုံးဟူ၍ ရှိပါသည်။ ပါးစပ်ဖျားမှ ပြောစကားများသည် အခွန်းတစ်ရာပင် ရှိလင့်ကစား အချိန်ကာလကြာခဲ့သော် ယင်းတို့ကို မေ့ပျောက်ကုန်သည်။” [၁၃၂၄] လုပ်သား ဂျာနယ်၊ စက်တင်ဘာ။ ၄။ ကိုးကား Category:မြန်မာဆိုရိုးစကားများ